**כולל קיץ-בית המדרש שערי רחמים לעדת המשהדים**

**מסכת סוכה פרק לולב הגזול**

**מראה מקומות ליום שני, יז' אב תשפ"א**

1. גמ' דף לא. "האי כשורא" עד "יהיב דמי" עם פירש"י
2. ריטב"א כאן, ערוך לנר כאן, שו"ת מהר"ם שיק או"ח סי' שכא'
3. להתחיל את הגמ' "תנא יבש פסול"

**בהצלחה רבה!**

חידושי הריטב"א מסכת סוכה דף לא עמוד א

אמר רבינא האי כשורא דמטללתא כו' מהו דתימא עצים שכיחי אבל האי דלא שכיח לא עבוד בה רבנן תקנת מריש קמ"ל והני מילי בתוך שבעה אבל לבתר שבעה. פי' שלא קבל עליו הנגזל בבית דין עד לבתר החג או שרוצה להמתין עד מוצאי החג או שלא נתכוון לגזול עד מוצאי החג, הא לאו הכי אף על פי שלא פרעו עד החג כבר קנאו ודמים בלבד הוא חייב לו וכדמוכח נמי מעובדא דרב נחמן שלא חייבוהו לפרוע לאלתר, ושלא כפירוש רש"י.

ערוך לנר מסכת סוכה דף לא עמוד א

בגמרא הני מילי בתוך ז' אבל לאחר ז'. הריטב"א פי' דהיינו בשתבע לאחר ז' אבל בתבע תוך ז' אפילו לאחר ז' א"צ להחזיר העצים רק הדמים ומסיים וכדמוכח נמי מעובדא דר"נ שלא חייבוהו לפרוע לאלתר ודלא כפי' רש"י עכ"ל וכוונתו נראה שמשמע לו ממה שכתב רש"י דמצוה משוי לי' כל שבעה כבנין קבע עכ"ל דס"ל דדוקא תבע תוך ז' שהוא זמן המצוה צריך לשלם ולא להחזיר קורה אבל כששהה לשלם עד לאחר ז' כשנגמר המצוה אז צריך להחזיר העצים ולא יוצא בדמים ועל זה הוקשה להריטב"א מעובדא דר"נ דמשמע דר"נ לא הורה לפרוע מיד אלא אפילו לאחר ז' הרי דאפילו לאחר ז' יוצא בפריעת דמים כיון שתבע תוך ז' ולענ"ד אין מזה קושיא על רש"י כפי מה שפירשתי דהאשה באה בי"ט ור"נ לא רצה לדון לה דין בי"ט ולכן לא הורה רק לתלמידי' שאין כאן חיוב רק שילום דמים אבל ודאי שילם לה מיד בחה"מ ואם היו ממתינים עד אחר י"ט הוצרכו להחזיר לה העצים. אכן מרמב"ם (פ"א מגזילה ה"ה) וטוש"ע (חו"מ סימן ש"ס ס"א) נראה שס"ל כפי' הריטב"א שהכל תלוי בזמן התביעה שאם תבע תוך החג אפילו אחר החג אין חייב רק דמים אכן בתבע קודם החג משמע מלשון הטור שכ' ועשה סוכה לחג שג"כ אין נותן רק דמים אבל הרמב"ם כ' אם תבע תוך החג משמע דוקא אם תבע תוך החג ל"צ להחזיר והאחרונים לא העירו בזה:

שו"ת מהר"ם שיק אורח חיים סימן שכא

ועתה נבוא אל הספק שנסתפק מעלתו אי גם קודם סוכות שאפשר עדיין לסתור סוכתו עשו גם כן תקנת מריש.

ולפי ענ"ד פשוט דמיד משעת עשייתו איכא תקנת השבים דלא צריך למיסתר סוכתו. חדא, מהא דאמרינן [סוכה] שם הני מילי בגו שבעה אבל לבתר שבעה צריך לאהדורי בעינא, והוי ליה למימר אבל לבתר שבעה או קודם החג, דלבתר סוכות לא הוי רבותא. ועוד, דאי אמרינן דקודם סוכות לא עשו תקנת מריש, אם כן אותו שעשה הסוכה הוי סוכה גזולה ופסולה, ורק כשבא אחר כך סוכות אז נעשית כשלו על ידי תיקון חכמים, והוי ליה תעשה ולא מן העשוי, ואיך סתמו הפוסקים וכתבו דבגזל עצים ועשה סוכה או בגזל כשורא דמטללתא [יצא]. וגם מהא דפירש רש"י לעיל [סוכה שם] אבל בגזל עצים ועשה סוכה הכל מודים דאין לו אלא דמי עצים, ופירש רש"י [ד"ה אבל] או משום שינוי או משום תקנת מריש. ואי נימא דמריש הוי דווקא סמוך לסוכות, אם כן אין דינם שווה, דמשום שינוי מועיל אפילו אם היה הרבה קודם החג, מה שאין כן תקנת מריש.

ומטעם זה נמי נראה דאין חילוק אם הגוזל עצים ועשה סוכה אם הוא מחוייב מדאורייתא או לא, כיון דרוצה לקיים מצות סוכה. ואפילו אשה דאינה מחוייבת דהוי רשות, מכל מקום מצוה עושה, דקיימא לן [רמ"א אורח חיים סימן י"ז סעיף ב'] דנשים מברכות על מצות עשה שהזמן גרמא דהוית כאינו מצווה ועושה. ומסתמא נמי יש לחוש דאי נטריח עליה לא תקיים מצות השבה, ואם כן גם באשה איכא משום תקנת השבים, דגם אצלה מיקרי סוכה קבוע אף על גב דאינה מצווה ועושה. וזכר לדבר מהא דאמרינן בביצה דף ל"ד ע"ב דתינוקות שטמנו לאכילת שבת קובע, אף על גב דאינם מצווים, אפילו הכי קובע. והכא נמי אף על גב דהוי רשות, מכל מקום מצוה דרשות גם כן קובע, כן נראה לפי ענ"ד.